[{"text_idx": "#000002", "text": "Estas jam tria albumo ekde la banda reaktivig\u0302o en 1998 \u2014 bona kleriga\nvojag\u0302o kun plejparte danca muziko \u2014 tradiciaj melodioj jen okcitana,\njen kataluna, sefarda, kroata, kabila (c\u0302u multaj el ni scias pri c\u0302i 11-miliona\npopolo dise log\u0302anta inter Kanariaj insuloj kaj la oaza urbo Siwa en Egiptujo?),\ndana/sveda, angla kaj aliaj. Multas soniloj: gitaro, mandolino, kontrabaso,\nviolono, flutoj, gambovjolo, akordiono kaj kio ankorau\u0306, plus c\u0302iam bela\nh\u0302oro da bele sinkombinantaj gevoc\u0302oj aldone al la soloistaj."}, {"text_idx": "#000004", "text": "Antau\u0306 jaroj mi vidis sporade trafintajn min video-pecojn kun KTP \u2014\nkaj notis por mi kiom au\u0306tente bele kaj stilece ili plenumis muzikon. C\u0302i\nnova albumo c\u0302iom kaj abunde bunte konfirmas tion. La endiska video montras\nbandanojn muziki en sia muzikstudio, kaj rakonti pri siaj sentoj, faroj,\nrilatoj al la kreado kaj g\u0302enerale pri sia kunvivado."}, {"text_idx": "#000005", "text": "Au\u0306skultante unu titolon post la alia, mi sentas kaj aprezas la multjarcentan\ntradicion kaj valoron de popolmuziko kiu iam eble naive, eble simplece\nsed transdonas la koron kaj animon de homoj kun simplaj sed au\u0306tentaj vivg\u0302ojoj\ntra malfacilaj\u0302oj: jen knabino kreskis je strikta okulo de la panjo \u2014\nkaj ripetas ties sorton; jen sefarda rabeno zorgas pri sia edzino; jen\neternaj amkonfliktoj (\u201cvia edzino misamatas, s\u0302in donu al mi...\u201d \u2014\nkiomgrade tio eblis en ilia realo?)."}, {"text_idx": "#000008", "text": "La disko invitas pliajn serc\u0302ojn kaj esplorojn \u2014 pri la dancoj, lokoj,\nmanieroj. La aldonaj karaokeaj versioj instigas kuni. Sendube la bando,\nkiu afable gastigas muzikistojn, ne perdas sian unikecon, brave sin perfektigas\nkaj serc\u0302as pliajn fontojn, havas longan vojon antau\u0306 si plenan da kreado\nkaj similbrilaj atingoj. Dankon al ili kaj c\u0302iuj kiuj klopodis tion liveri"}]